13. ฐานะการเงินและผลการดำเนินงาน

  13.1 ข้อมูลทางการเงินโดยสรุป

  (ก) สรุปรายงานการสอบบัญชี

  ผู้สอบบัญชีได้แสดงความเห็นในรายงานการสอบบัญชีแบบไม่มีเงื่อนไข ในรอบระยะเวลา 3
  ปีที่ผ่านมา

(2) ตารางสรุปงบการเงินรวม

[]

[]

[]

[]

[]

(3) อัตราส่วนทางการเงินที่สำคัญ

  []

2.  คำอธิบายและการวิเคราะห์ฐานะการเงินและผลการดำเนินงาน

(1) ผลการดำเนินงาน

  ภาพรวมของผลการดำเนินงานที่ผ่านมา

  กลุ่มบริษัท จีเอ็มเอ็ม แกรมมี่ มีรายได้รวมในปี 2553 จำนวน 8,812.3 ล้านบาท เพิ่มขึ้น 8%
  จากปี 2552 ส่วนใหญ่มาจากธุรกิจสื่อซึ่งมีสัดส่วนรายได้ 56% ของรายได้รวม ได้แก่
  รายได้จากการผลิตรายการโทรทัศน์ที่มีละครหลังข่าว
  และรายการตลกจบในตอนที่ประสบความสำเร็จและได้รับความนิยมอย่างดีตลอดมา
  รายได้จากการผลิตรายการโทรทัศน์ผ่านดาวเทียมโดยปัจจุบันมีการผลิตรายการทั้งหมด 6 ช่อง
  คือ แฟนทีวี แบงชาแนล กรีนชาแนล แอ็กซ์ชาแนล สาระแนชาแนล และมันนี่ชาแนล
  มีรายได้เติบโตกว่าปีก่อนถึงร้อยละ 205
  รายได้จากธุรกิจสร้างสรรค์และบริหารงานกิจกรรมที่มีรายได้ที่เพิ่มขึ้น
  จากการรับจ้างจัดทำบูธไทยแลนด์พาวิลเลี่ยนในงานเวิลด์เอ็กซ์โป 2010 ที่นครเซี่ยงไฮ้
  ประเทศจีน
  และรายได้จากการผลิตรายการวิทยุที่มีรายได้ที่เพิ่มขึ้นจากการที่มีรายได้จากโฆษณาที่มากขึ้น
  อย่างไรก็ตามธุรกิจสื่อสิ่งพิมพ์มีรายได้ลดลง ตามแนวโน้มของสภาวะตลาด
  และรายได้จากการผลิตภาพยนตร์มีรายได้ลดลง
  จากการที่มีจำนวนภาพยนตร์ที่ออกฉายน้อยกว่าปีก่อน จำนวน 1 เรื่อง โดยในปี 2553
  มีภาพยนตร์ออกฉายจำนวน 3 เรื่อง ได้แก่ บ้านฉันตลกไว้ก่อนพ่อสอนไว้, กวนมึนโฮ และ
  กระดึ๊บ โดยภาพยนตร์เรื่อง กวนมึนโฮ เป็นเรื่องหลักที่ประสบความสำเร็จและทำรายได้ Box
  Office สูงสุดของภาพยนตร์ไทยที่ออกฉายในปีนี้ ที่ 126 ล้านบาท

  รายได้รวมของธุรกิจเพลงมีสัดส่วนรายได้ 38% ของรายได้รวม ประกอบด้วย
  รายได้จากการจำหน่ายสินค้าเพลงและค่าลิขสิทธิ์ รายได้จากการบริหารศิลปิน
  และรายได้จากการจัดคอนเสิร์ต ลดลง 7% จากปี 2552
  สาเหตุหลักสืบเนื่องจากรายได้จากการจำหน่ายสินค้าเพลงในรูปแบบที่เป็น Physical
  products ลดลง จากการที่มีการชะลอ และเลื่อนการออกอัลบั้มของศิลปินใหญ่ๆ
  ออกไปจากเหตุการณ์จลาจลกลางเมืองในช่วงไตรมาส 2
  เนื่องจากไม่เหมาะสมที่จะทำการโฆษณาประชาสัมพันธ์ในช่วงนั้น

  กำไรสุทธิรวม 523.3 ล้านบาท เพิ่มขึ้นจาก 510.8 ล้านบาทหรือ 2.45% ต้นทุนขายและผลิต
  และค่าใช้จ่ายในการขายและบริหารรวม 8,001.33 ล้านบาท เพิ่มขึ้น 8%
  เนื่องจากบริษัทมีการขยายการดำเนินงานในธุรกิจที่มีอัตราการเติบโตอย่างต่อเนื่อง 2 ธุรกิจคือ
  ธุรกิจสร้างสรรค์และบริหารงานกิจกรรมที่มี Project ใหญ่ คือ
  บูธไทยแลนด์พาวิลเลี่ยนในงานเวิลด์โป ที่นครเซี่ยงไฮ้ ประเทศจีน ธุรกิจโทรทัศน์ผ่านดาวเทียม
  ซึ่งปัจจุบันมีการผลิตรายการทั้งหมด 6 ช่อง

(2) ฐานะทางการเงินของกลุ่มบริษัท จีเอ็มเอ็ม แกรมมี่ ณ สิ้นปี 2553

1)  สินทรัพย์

กลุ่มบริษัทมีสินทรัพย์รวม ณ สิ้นปี 2553 มูลค่า 7,565 ล้านบาท เพิ่มขึ้น 639 ล้านบาท จากปี
2552 เป็นการเพิ่มขึ้นจากสินทรัพย์หมุนเวียน 526 ล้านบาท และสินทรัพย์ไม่หมุนเวียน 113
ล้านบาท

-   เงินลงทุนชั่วคราวจำนวน 204 ล้านบาท เพิ่มขึ้น 126 ล้านบาท
    จากการลงทุนในตราสารทางการเงิน

-   ลูกหนี้การค้า-สุทธิ 1,923 ล้านบาท เพิ่มขึ้น 197 ล้านบาท และรายได้ค้างรับจำนวน 388
    ล้านบาท เพิ่มขึ้น 96 ล้านบาท ซึ่งเพิ่มขึ้นตามรายได้ในช่วงปลายปีที่เพิ่มมากขึ้นจากปีก่อน

-   สินทรัพย์ไม่หมุนเวียนที่เพิ่มขึ้น 113 ล้านบาท จากผลประกอบการที่ดีขึ้นของบริษัทร่วม
    และการปรับมูลค่าตามราคาปิดของหลักทรัพย์เผื่อขายที่เพิ่มสูงขึ้น

สภาพคล่อง และ กระแสเงินสด

  เงินสดและรายการเทียบเท่าเงินสดมีจำนวน 999 ล้านบาท เพิ่มขึ้น 91 ล้านบาท
  เป็นเงินสดรับจากการดำเนินงาน 960 ล้านบาท
  ซึ่งเพิ่มขึ้นในทิศทางเดียวกับรายได้รวมที่เติบโตขึ้น เป็นการใช้ไปในกิจกรรมลงทุน 299 ล้านบาท
  ส่วนใหญ่ใช้ไปเพื่อจัดซื้ออุปกรณ์ที่ใช้ในการผลิตและดำเนินงานในธุรกิจต่างๆ
  รวมถึงจากการลงทุนในเงินลงทุนชั่วคราว และใช้ไปในกิจกรรมจัดหาเงิน 573 ล้านบาท
  ทั้งนี้ภาพรวมของสภาพคล่องและกระแสเงินสด ณ สิ้นปี 2553 อยู่ในระดับดีเมื่อเทียบกับปีก่อน
  ซึ่งแสดงให้เห็นถึงสภาพคล่องที่ดีและฐานะการเงินที่เข้มแข็งของกลุ่มบริษัท

2)  อัตราส่วนที่สำคัญ

  ในปี 2553 บริษัทและบริษัทย่อยมีรายได้รวมที่เติบโตขึ้น 8% จากความสำเร็จที่เกิดจากการใช้
  กลยุทธ์ทางด้านต่างๆ
  เพื่อขยายส่วนแบ่งการตลาดไม่ว่าจะเป็นโทรทัศน์ผ่านดาวเทียมหรือรายการโทรทัศน์
  อย่างไรก็ตามอัตราส่วนกำไรขั้นต้นเท่ากับ 39.14% ใกล้เคียงกับปีก่อน
  และมีอัตรากำไรจากการดำเนินงานและอัตรากำไรสุทธิเท่ากับ 8.59% และ 5.94%
  เมื่อเทียบกับปี 2552 ซึ่งมีอัตราเท่ากับ 7.84% และ 6.29% ตามลำดับ
  ทั้งนี้อัตราการจ่ายปันผลเท่ากับ 82% ลดลงจากปี 2552 เล็กน้อย
  หากแต่มีอัตราส่วนความสามารถในการชำระดอกเบี้ยเท่ากับ 31.13 เท่าเพิ่มขึ้นจาก
  ปี 2552 ซึ่งเท่ากับ 18.28 เท่า อย่างไรก็ตาม ณ วันที่ 31 ธันวาคม 2553
  กลุ่มบริษัทยังคงมีสภาพคล่องที่ดีเสมอมา ซึ่งแสดงให้เห็นได้จากอัตราส่วนสภาพคล่องเท่ากับ 1.31
  เท่า อัตราส่วนหนี้สินต่อส่วนของผู้ถือหุ้นที่ 0.98 เท่า และอัตราส่วนเงินสดต่อการทำกำไร 169%
  ระยะเวลาในการเรียกเก็บหนี้ และระยะเวลาการขายสินค้าเฉลี่ยยังคงใกล้เคียงเดิม คือ 76
  วัน และ 50 วันตามลำดับ

3)  โครงสร้างเงินทุน

-   สินทรัพย์

  กลุ่มบริษัทมีสินทรัพย์รวม ณ สิ้นปี 2553 มูลค่า 7,565 ล้านบาท เพิ่มขึ้นจากปี 2552 จำนวน
  639 ล้านบาท สินทรัพย์หมุนเวียนเพิ่มขึ้น 526 ล้านบาทจากเงินลงทุนชั่วคราว ลูกหนี้การค้า
  กิจการที่ไม่เกี่ยวข้องกันและรายได้ค้างรับ ส่วนสินทรัพย์ไม่หมุนเวียนเพิ่มขึ้น 113 ล้านบาท
  จากเงินลงทุนระยะยาวอื่น

-   หนี้สิน

  หนิ้สินรวม ณ สิ้นปี 2553 มีจำนวน 3,750 ล้านบาท เพิ่มขึ้นจากปี 2552 จำนวน 310 ล้านบาท
  จากเจ้าหนี้การค้ากิจการที่ไม่เกี่ยวข้องกัน ค่าใช้จ่ายค้างจ่ายและรายได้รับล่วงหน้า
  อย่างไรก็ตามในระหว่างปีหนี้เงินกู้จากสถาบันการเงินทั้งระยะสั้นและระยะยาวรวมลดลงจากปี
  2552 จำนวน 227 ล้านบาท จึงทำให้ค่าใช้จ่ายทางการเงินในปีนี้ลดลงเล็กน้อย

-   ส่วนของผู้ถือหุ้น

  กลุ่มบริษัทมีส่วนของผู้ถือหุ้น ณ สิ้นปี 2553 จำนวน 3,815 ล้านบาท เมื่อเทียบกับ ณ สิ้นปี 2552
  จำนวน 3,485 ล้านบาท เพิ่มขึ้นจำนวน 330 ล้านบาท

4)  ปัจจัยและอิทธิพลหลักที่อาจมีผลต่อผลการดำเนินงานและฐานะการเงินในอนาคต

  ไม่มี

  13.3 ค่าตอบแทนของผู้สอบบัญชี

ในรอบปีบัญชี 2553 กลุ่มบริษัทแต่งตั้ง คุณศิราภรณ์ เอื้ออนันต์กุล แห่งบริษัท สำนักงาน เอินส์ท
แอนด์ ยัง จำกัด เป็นผู้สอบบัญชีผู้ลงนามรับรองงบการเงินของบริษัท ค่าตอบแทนผู้สอบบัญชีของกลุ่ม
บริษัท เป็นค่าตอบแทนจากการตรวจสอบบัญชี จำนวน 9.156 ล้านบาท และไม่มีค่าตอบแทนจาก
ค่าบริการอื่น แต่อย่างใด ไม่ว่าในรอบบัญชีที่ผ่านมาหรือที่ต้องจ่ายในอนาคตอันเกิดจากการตกลงที่ยัง
ให้บริการไม่แล้วเสร็จในรอบปีบัญชี